**Իգոր Սերգևիչ Շիտով** (բելառուս․՝ Ігар Сяргеевіч Шытаў, հոկտեմբերի 24, 1986(1986-10-24), Պոլոցկ, Վիտեբսկի մարզ, Բելառուսական ԽՍՀ, ԽՍՀՄ), Բելառուս ֆուտբոլիստ, Միբսկի «Դինամոյի» և Բելառուսի ֆուտբոլի ազգային հավաքականի պաշտպան։ Բելառուսական հանրապետության սպորտի միջազգային վարպետ։

Կարիերա
-------

### Ակումբային

Ֆուտբոլով սկսել է զբաղվել Պոլոցկ քաղաքի մանկապատանեկան սպորտային դպրոցում։ Առաջին մարզիչն էր Սերգեյ Վասիլևիչ Պավլովը։

ԲԱՏԷ ՖԱ»-ի կազմում եղել է Եվրոպայի Լիգայի մասնակից 2009/10 և 2010/11 թվականներին։ Հինգ անգամ ներառվել է Բելառուսի ֆուտբոլի ֆեդերացիայի Բելառուսի չեմպիոնատի 22 լավագույն ֆուտբոլիստների ցանկում (2007,2008, 2009, 2010, 2011)։

2011 թվականի օգոստոսի 18-ին Մոսկվայի «Դինամոյի» հետ քառամյա պայմանագիր է կնքել։ 2012 թվականի սեպտեմբերի 7-ին վարձակալության է տրվել (առանց գնման իրավունքի) «Մորդովյա» ակումբին մինչև 2013 թվականի հունիսը։ 2014 թվականի հունվարի 15-ին Մոսկվայի «Դինամո»-յի հետ պայմանագիրը երկկողմանի համաձայնությամբ լուծարվել է։ Հունվարի 28-ին վերադարձել է Սարանսկի ակումբ, որը հանդես է եկել Ֆուտբոլի ազգային լիգայի առաջնությունում ազատ գործակալի կարգավիճակով՝ կնքելով 2,5 տարվա պայմանագիր։

2016 թվականի հուլիսի 16-ին Իգոր Շիտովը երկկողմանի պայմանագիր է կնքել Ղազախստանի չեմպիոն «Աստանա» ակումբի հետ։ Մինչև մրցաշրջանի ավարտը անցկացրել է 9 խաղ և օգնել թիմին կրկին չեմպիոն դառնալու։ Հաջորդ մրցաշրջանում ամրացրել է իր տեղը հիմնական կազմում․ խաղացել է 27 խաղ և խփել 1 գոլ՝ կրկին նվաճելով ոսկին թիմի հետ։ Բացի այդ, Շիտովը դարձել է Ղազախստանի ֆուտբոլի գավաթ 2016 և Սուպեր գավաթ 2018-ի գավաթակիր (եղել է պահեստային), ինչպես նաև երկու անգամ մասնակցել է ՈՒԵՖԱ-ի Եվրոպայի լիգայի 2016/17 և 2017/18 թվականների խմբային փուլին։ Ճիշտ է, ՈւԵՖԱ-ի Չեմպիոնների լիգայի 2017/18 փլեյ-օֆֆ փուլում շոտլանդական «Սելթիկի» (0-5) հետ արտագնա խաղում աչքի է ընկել իր հայրենակից Պոստնիկովի հետ (խփել են միանգամից երկու ինքնագոլ)։ 2018 թվականի հուլիսին լրացել էր Շիտովի՝ «Աստանայի» հետ պայմանագիրը և կողմերը որոշել են չերկարաձգել այն։

2018 թվականի հուլիսի 16-ին Իգորը պայմանագիր է կնքել Մինսկի «Դինամո»-յի հետ։

### Հավաքականում

Եվրոպայի 2009 թվականի երիտասարդական առաջնության մասնակից է Շվեդիայում։

Բելառուսի ազգային հավաքականում նորամուտը նշել է 2008 թվականի փետրվարի 2-ին՝ Մալթայում կայացած Ազգային հավաքականների 16-րդ միջազգային մրցաշարում Իսլանդիայի հավաքականի հետ խաղում (2:0)։ 2008 թվականի հունիսի 2-ին Տուրկուում Ֆինլանդիայի հավաքականի հետ ընկերական խաղում իր միակ գնդակն էր խփել 92-րդ րոպեին։ Խաղն ավարտվել է 1:1 հաշվով (այն բանից հետո, երբ Տոնի Կալիոն հաշիվը հավասարեցրել է 94-րդ րոպեին)։

Նվաճումներ
----------

### Ակումբային

ԲԱՏԷ
* Բելառուսի չեմպիոն (2)։ 2009, 2010
* Բելառուսի գավաթակիր (1)։ 2009/10
* Բելառուսի Սուպեր գավաթակիր (1)։ 2011

«Դինամո» (Մոսկվա)
* Ռուսաստանի գավաթի եզրափակիչ փուլի մասնակից 2012

«Աստանա»
* Ղազախստանի չեմպիոն (2)։ 2016, 2017
* Ղազախստանի գավաթակիր (1)։ 2016
* Ղազախստանի սուպերգավաթակիր (1)։ 2018

### Անձնական

* Բելառուսի չեմպիոնատի լավագույն պաշտպան (1)։ 2009

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  As (իսպ.) — Madrid: Grupo Prisa, 1967. — ISSN 1888-6671
4. ↑  «Профиль на сайте Чемпионат.com». Արխիվացված է օրիգինալից 2015 թ․ սեպտեմբերի 24-ին. Վերցված է 2021 թ․ փետրվարի 25-ին.
5. ↑  «Профиль на сайте Чемпионат.com». Արխիվացված է օրիգինալից 2016 թ․ մարտի 6-ին. Վերցված է 2021 թ․ փետրվարի 25-ին.
6. ↑  «Профиль на сайте Чемпионат.com». Արխիվացված է օրիգինալից 2015 թ․ սեպտեմբերի 24-ին. Վերցված է 2021 թ․ փետրվարի 25-ին.
7. ↑  «Профиль на сайте Чемпионат.com». Արխիվացված է օրիգինալից 2016 թ․ մարտի 5-ին. Վերցված է 2021 թ․ փետրվարի 25-ին.
8. ↑  Официальный сайт ФК «Динамо» (Москва)(չաշխատող հղում)
9. ↑  «Динамо» рассталось с Игорем Шитовым
10. ↑  «Игорь Шитов: перезагрузка». Արխիվացված է օրիգինալից 2017 թ․ մայիսի 29-ին. Վերցված է 2021 թ․ փետրվարի 25-ին.
11. ↑  ФК «Астана» укрепился защитником сборной Беларуси(չաշխատող հղում)
12. ↑  Шитов покидает «Астану»
13. ↑  «Игорь Шитов — футболист минского Динамо». Արխիվացված է օրիգինալից 2020 թ․ հունվարի 31-ին. Վերցված է 2021 թ․ փետրվարի 25-ին.

Արտաքին հղումներ
----------------

* Профиль и статистика на сайте ФК БАТЭ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Իգոր Շիտով» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · eu-football.info (խաղացող) · FootballDatabase.eu · FootballFacts.ru · National Football Teams.com · Soccerway · teams.by · playmarkerstats.com (խաղացող) · Transfermarkt (խաղացող) · Transfermarkt (մարզիչ) · worldfootball.net (խաղացող) · Պրեսբոլ · ՈւԵՖԱ · ՖԻՖԱ |

 |